
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Разрешение на основание чл.62а, ал.2 и ал.3 от ЗУТ за промяна на предназначението на част от УПИ І, отреден – „за озеленяване“ в кв.57 по плана на ж.к. „Славейков“, гр.Бургас
УВАЖАЕМИ ОБЩИНСКИ СЪВЕТНИЦИ,
В Община Бургас е внесено заявление с вх.№94-01-20086/3/05.09.2017г. от Паскал Тодоров Каприев  и др. с искане за разрешаване изработване на проект за изменение на ПУП-ПРЗ за УПИ І, ІІ и ІІІ в кв.57 по плана на ж.к.“Славейков“, ПИ с идентификатори 07079.602.537, 07079.602.437 и 07079.602.536 по КК на гр.Бургас. 

Към искането са приложени: Заповед №2136/14.08.13г. на Зам.Кмета на Община Бургас по реда на чл.16 от ЗУТ, за собственост на УПИ ІІІ; скица №15-273835-13.06.17г. от СГКК-Бургас за ПИ с идентификатор 07079.602.536; задание за проектиране и предложение за изменение на ПУП.

Съгласно действащ ПУП-ПРЗ на ж.к.“Славейков“, одобрен с Решение №40-17/21.10.2010г. на Общински съвет Бургас е обособен кв.57 в границите на който са образувани УПИ І-418,437, отреден  „за озеленяване“, УПИ ІІ-418,437, отреден „за бензиностанция“ и УПИ ІІІ-418, отреден за търговски дейности“, съобразен със действащо ЧЗР, одобрено със Заповед №113/05.02.97г. на Кмета на Община Бургас.

В УПИ ІІ е реализирано строителство на бензиностанция, съгласно предвижданията на ПУП и одобрени проекти с разрешение за строеж. Достъпът до него е осигурен от ул.“Струга“, посредством локално платно.

УЛИ ІІІ е разположен в непосредствена близост до кръстовището на ул.“Струга“ и ул.“Даме Груев“ – интензивно натоварено и светлинно регулирано, при което УПИ остава без пряк транспортен достъп. Към настоящия момент достъпът до УПИ ІІІ се осъществява през УПИ ІІ.

През годините с изготвянето на ПУП за територията са проучвани възможности за изграждане на пътни връзки, но същите не са реализирани. Територията се явява контактна между 3 плана – ПУП на ПЗ „Север“, ПУП на ж.к.“Славейков“ и ПУП на ж.к.“Братя Миладинови“ като плановете са разработвани в период от 24 години (от 1986г. до 2010г.) и уличните им регулации не са съвместени. 
С предложението за изменение на ПУП се предлага да се измени ПР с цел обособяване на улица за достъп до УПИ ІІІ, с габарит 11.00м. /7.00 пътно платно и двустранен тротоар с габарит 2.00м./ за сметка на част от УПИ І, отреден „за озеленяване. За целта и с оглед осигуряване на безопасност в зоната на кръстовище на ул.“Струга“ и ул.“Даме Груев“ се предлага да се оптимизира габарита на обслужваща улица с о.т.1-8-7-6-5 и към същата да се обособи паркинг. Предлага се от УПИ I да се обособят УПИ I и УПИ V, като същите се отредят „за озеленяване и техническа инфраструктура“. При използване характеристиките на терена се предлага в обхват на изменената улична регулация да се предвиди подземно застрояване – за полуоткрит паркинг. В обхвата на това изменение не са реализирани обекти на техническата инфраструктура, както и планови дейности за благоустрояване и озеленяване, съгласно предвижданията на ПУП. Видно от извадка, реализираните елементи на ул.“Даме Груев“ (заснети на място) незначително се различават с улично регулационните граници на УПИ III. С изменението се предлага улично-регулационната граница на УПИ III да се измени, при съобразяване с реализираното строителство, без промяна на площта на УПИ. 
Във връзка с разпоредбата на чл.62а, ал.2 и ал.3 от ЗУТе проведено обществено обсъждане на 08.09.2017г., за което е съставен протокол.

Предложението за изменение на ПУП-ПРЗ е разгледано на заседание на ОЕСУТ, проведено на 08.09.2017г. и с решение обективирано в Протокол №25/08.09.2017г., ОЕСУТ е изразил положително становище по представеното предложение. 

Предвид изложеното и на основание чл.21, ал.1, т.11 от ЗМСМА, чл.134, ал.1, т.2 и чл.62а, ал.2 и ал.3 от ЗУТ и Протокол №25/08.09.2017г. на ОЕСУТ, предлагам Общински съвет Бургас да вземе следното 

РЕШЕНИЕ:
На основание чл.21, ал.1, т.11 от ЗМСМА, във връзка с чл.134, ал.1, т.2 и чл.62а, ал.2 и ал.3 от ЗУТ, Общински съвет Бургас разрешава промяна на предназначението на част от УПИ І, отреден – „за озеленяване“ в кв.57 по плана на ж.к. „Славейков“, гр.Бургас, с цел обособяване на нова обслужваща улица и нови УПИ I и УПИ V, отредени „за озеленяване и техническа инфраструктура“ и изменение на регулационните граници на ул.“Даме Груев“ към УПИ III в кв.57 по плана на ж.к. „Славейков“, гр.Бургас. 
Приложения: заявление с вх.№94-01-20086/3/05.09.2017г. от Паскал Тодоров Каприев  и др.; документи за собственост; скици от СГКК; предложение за изменение на ПУП; протокол от проведено обществено обсъждане и присъствен лист; Протокол №25/08.09.2017г. 
ИНЖ. ЧАНКА КОРАЛСКА 
Заместник кмет на Община Бургас
„Строителство, инвестиции и регионално развитие“                                         П 

